Document ID: /roh_data/filtered/fineweb-2-filterrobots_roh.jsonl.gz/57938

Kanton Graubünden
Chantun Grischun
Cantone dei Grigioni
Ensemen cun la federaziun chantunala dals pestgaders grischuns organisescha l'uffizi da chatscha e pestga cun success curs per pestgaders giuvens e novs. Ils princips dal curs vertent per pestgaders giuvens e novs vegnan mantegnids, ma tuttina spetgan intginas novaziuns las participantas ed ils participants a partir da l'onn 2016.
Dapi l'onn 2002 organisescha l'uffizi da chatscha e pestga ensemen cun la federaziun chantunala dals pestgaders grischuns curs per pestgaders giuvens e novs. Durant en media dudesch curs per onn èn vegnids introducids fin ussa circa 6500 participantas e participants en ils temas ils pli impurtants pertutgant la pestga sportiva. Las absolventas ed ils absolvents che han reussì la controlla da success survegnan la cumprova da las enconuschientschas da la materia "pestga" che als autorisescha d'ir a pestgar en l'entira Svizra ed en l'exteriur vischin.
Las adattaziuns dals curs per pestgaders giuvens e novs sa basan sin novas prescripziuns da l'organisaziun da tetg per la scolaziun da las pestgadras sportivas e dals pestgaders sportivs en Svizra (rait scolaziun da pestgar) sco er sin las atgnas stentas dals organisaturs per augmentar l'attractivitad dal curs existent.
Las novaziuns las pli impurtantas: